
Poznato mi je da je ispiranje nosa prilikom uzimanja abdesta ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***, ali ispiranje nosa kod mene uzrokuje glavobolju i često kihanje. Šta mi savjetujete?


* 
* 
* 
* 
* 
* 
* 

 
Može li se izostaviti ispiranje nosa zbog zdravstvenih problema?

Ispiranje nosa ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** je prilikom uzimanja abdesta, jer je Božiji ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, prilikom uzimanja abdesta ispirao nos i jer je to naredio rekavši: “Kad čovjek uzima ***[abdest](https://pitajucene.com/search/Abdest/questions/ "Pretraži pitanja o abdestu")***, neka ispere nosnice vodom, a zatim neka se osekne” (Muslim, 237); “Kad se čovjek abdesti, neka u nos stavi vode i neka se zatim osekne” (Muslim, 237); “Neka se osekne onaj ko se abdesti” (el-Buhari, 161). Da je ispiranje nosa obaveza prilikom uzimanja abdesta, kazali su imam Ahmed, Ebu Sevr, Ishak b. Rahavejh i Ibn Ebu Lejla. U vezi s tim, vidjeti sljedeća djela: *el-Mugni*, 1/83,  *el-Mevsuatul-fikhijja*, 32/187, i *Fetavel-ledžnetid-daima*, 5/209.


Ako vam ispiranje nosa šteti, možete ga isprati ne povlačeći snažno vodu; ako vam i to šteti, izostavit ćete ispiranje nosa, a nakon abdesta ili pak prije njega uzet ćete umjesto toga ***[tejemum](https://pitajucene.com/search/tejemum/questions/ "Pretraži pitanja o tejemumu")***, na osnovi Božijih riječi: “…zato se Allaha bojte koliko god možete…” (et-Tegabun, 16). U djelu *Zadul-mustakni* kaže se: “Uzet će tejemum onaj ko ima ranu na tijelu, a oprat će ostale dijelove tijela.” Molimo Svemogućeg Allaha da vas izliječi. A Svevišnji Allah, opet, najbolje zna.


Odgovor preuzet sa stranice islamqa, pod nadzorom šejha ***[Saliha Munedžida](https://pitajucene.com/search/Muned%C5%BEd%C5%BEid/answers/ "Pretraži odgovore od Saliha Munedžida")***


<https://islamqa.info>


